
Saksliste

Sak-PR 01/16
Godkjenning av møteinnkalling og agenda

Sak-PR 02/16
Referat fra møte 18.12.2015
Referatet var godkjent på sirkulasjon.  

Studiesaker: 

Sak-PR 03/16
Sluttevaluering for FRM1050

Forslag til vedtak: Sluttevalueringen er forsinket på grunn av bytte av emneleder. FRM1050 avholdes nest siste gang våren 2016. 

Sluttevalueringen tas til etterretning. Sluttevalueringen inneholder tilbakemeldinger fra studentene basert på intervju av to avdem. Det er foreslått tiltak for å imøtekomme forslagene fra studentene. Programrådet ser positivt på disse tiltakene som går på følgende: Studentene liker ikke at pensumbeskrivelsene kommer på forskjellige format. Pensumlistene vil derfor bli lagt ut samlet på et excel- ark i 2016. Studentene er fornøyd med en studiedag i uken, noe som bevares. Studentene ønsket at forelesningene blir lagt ut i god tid og det anmodes at faglærerne imøtekommer dette. Studentene var veldig fornøyd med pod-cast, noe som det fortsettes med. Det anmodes også om at de foreleserne som ikke pod-caster starter med det. Studentene var veldig fornøyd med lab, spesielt farmakokinetikk. Det fortsettes med lab som før. Kollokviene fungerer bra og de skal fortsette i 2016. Faglærerne var i 2015 ikke fornøyd med studentenes utbytte av farmakokinetikkundervisningen. Det er besluttet å endre undervisningsform til omvendt undervisning med håp om at studentene får større fagutbytte. 
Sak- PR 04/16 Sluttevaluering for FRM 3020


Forslag til vedtak: Sluttevalueringen tas til etterretning. Programrådet stiller seg positiv til de tiltakene som skal gjennomføres.

Det er foretatt en underveisvurdering hvor metoden som ble brukt var «gule lapper», samtaler angående hva som er bra og hva som kan forbedres i undervisningen. Det ble mottatt 34 svar som er oppsummert i vedlegg 1 i saksfremlegg. Det ble nevnt at Podcast var bra, engasjerte forelesere, bra forelesninger, bra PBL, men noe dårlig gruppedynamikk,  bra lab-kurs, bra pensum, men ønsker en bedre oversikt. Det ble foretatt en samtale med studentene på PBL-gruppene som forsterker inntrykket.

Tiltakene som skal gjennomføres er at foreleserne må ta opp pensum og læringsmål i starten av nytt tema i undervisningen. PBL-casene oppdateres og det introduseres 2 temadager med studentaktiviserende undervisning. Diskusjon av tiltak er oppsummert i vedlegg 2.

 Sak-PR 05/16
Forsøk med obligatoriske kollokvier for FRM3000
Forslag til vedtak: Programrådet støtter forslaget fra emneleder i FRM3000, Hanne Hjort Tønnesen om innføring av en forsøksordning med obligatoriske kollokvier. Det vil bli gjort en grundig evaluering av ordningen og eksamensresultatene etter at kurset er avsluttet, før ordningen eventuelt videreføres.

Studentsaker:
Sak-PR 06/16
Søknad om å få avlegge eksamen:
Forslag til vedtak: Programrådet vedtar at studenten får følge undervisning og ta eksamen i FRM3030 og FRM 3040. 
Sak-PR 07/16
Søknad om å få avlegge eksamen: 


Forlag til vedtak: Studenten får avslag på søknaden om å ta emnet FRM3040. Hun har søkt permisjon fra studiet og har strøket i emnene FRM3010 og FRM 3000 høsten 2015.
Sak-PR 08/16
Søknad om å få avlegge eksamen
Forslag til vedtak: Programrådet vedtar at studenten får følge undervisningen og ta eksamen i FRM3040. 
Orienteringssaker:

